《夜》
元代·汪克宽

玄观空山静，秋风晚更清。岚光连雾气，松响乱泉声。

竹户流星近，兰阶落叶平。夜寒人不寐，独对一灯明。

作者简介：（1304—1372）元明间徽州府祁门人，字德辅，一字仲裕。元泰定帝泰定二年举人。会试以答策伉直见黜，弃科举业，尽力于经学。教授于宣城、歙县间，四方学士执经门下者甚众，学者称环谷先生。明洪武初，聘修《元史》，辞归后，结庐石门山。有《春秋经传附录纂疏》、《程朱易传义音考》、《诗集传音义会通》、《礼经补逸》、《环谷集》。